|  |
| --- |
|  |
| Til adressaterne på vedlagte høringsliste | | 27. februar 2014  2014-795 |

|  |
| --- |
|  |

# Høring over udkast til forslag til om lov om ændring af lov om en Cityring (Supplerende miljømæssige vurderinger, regler om forurening og gener fra byggepladserne, kompensation mv.)

Hermed sendes udkast til forslag til lov om ændring af lov om en Cityring (Supplerende miljømæssige vurderinger, regler om forurening og gener fra byggepladserne, kompensation mv.) i høring.

Eventuelle bemærkninger til lovudkastet sendes til Transportministeriet senest torsdag den 27. marts 2014 på [trm@trm.dk](mailto:trm@trm.dk) med kopi til [mba@trm.dk](mailto:mba@trm.dk).

Modtagne høringssvar vil blive sendt til Folketingets Transportudvalg.

Lovudkastet udmønter aftale om *Klare rammer for byggeriet af Metrocityringen* af 21. februar 2014 mellem regeringen, Venstre, Dansk Folkeparti og Socialistisk Folkeparti.

Lovudkastet lægger op til, at kompensationen til metrobyggepladsernes naboer tager udgangspunkt i Ekspropriationskommissionens principafgørelse, men baseres på den tilladte støj og ikke den faktiske støj. Lovgivningen ændres endvidere således, at kompensationen ikke kan føre til fradrag i de sociale ydelser. Herudover får de mest støjramte naboer et retskrav på midlertidig genhusning, og det bliver muligt for de mest støjramte naboer med ejer- eller andelsboliger at anmode Metroselskabet om at købe ejendommen til markedspris.

Lovudkastet indeholder endvidere regler om, at de retlige rammer for Cityringens byggepladser overgår til generelt fastsat regulering af forurening og gener i form af en bekendtgørelse udstedt af transportministeren.

Endelig indebærer lovudkastet, at der kan gennemføres supplerende miljømæssige vurderinger.

Eventuelle spørgsmål kan rettes til chefkonsulent Michael Borring Andersen på tlf. 26 32 18 09 eller på [mba@trm.dk](mailto:mba@trm.dk).

Lovudkastet er desuden lagt på høringsportalen på [www.hoeringsportalen.dk](http://www.hoeringsportalen.dk).

Med venlig hilsen

Michael Borring Andersen  
Chefkonsulent